Remiri I.a Aragoikoa - Wikipedia, entziklopedia askea.
Remiri I.a Aragoikoa
Oibar, 1006 edo 1007
Graus, 1063/9ko maiatzaren 9a
Remiri I.a Aragoikoa[1] —latinez: Ranimiri in Aragone; gaztelaniaz: Ramiro I de Aragón— (1006 edo 1007 - Bartzelona, 1063/9ko maiatzaren 9a), Aragoiko lehendabiziko konde burujabe (1035-1063/9) eta Sobrarbe eta Ribagortzako kondea (1045-1063/9).[2] izan zen.
Antso III.a Nagusia, Nafarroako erregea eta Antsa Oibarkoa bere maitalea gurasoak zituen. Hala ere ez zuten sasikotzat jotzen, agirietan bere anaiak bezala regulus titulua duelako.
Aita hiltzean Gartzea Naiarakoari utzi zion erreinu osoa[3]. Gartzearen meneko izatekotan Ontzaluri, Sobrarbe-Ribagortzaren gobernua utzi zion eta Remiriri, Aragoikoa. Baina hala eta guztiz ere, testamentua ez zen orobat errespetatu. Ontzalu hil zenean Remirik eskuratu zuen Sobrarbe-Ribagortza eta Fernandok Leongo errege titulua eskuratzean Gaztela-Leongo errege titulua jarri zion bere buruari. Ondoren, Remiri eta Fernando anai nagusiari oldartu eta anaiarteko guda tamalgarriak hasi ziren.
Bere boterea finkatzeko Foix-Bigorreko kondearen alaba ezkondu zuen. Era berean, Erramun Berenger Bartzelonakoa gelditzeko, Antsa alaba Ermengol III.a Urgellekoarekin eta Elisabet Bartzelonakoa Antso Remiritz bere oinordekoarekin ezkontzea adostu zuten. Elkarrekin Laguarres, Lascuarre, Faltzes, Luzás, Viacamp eta Benabarreko gazteluak konkistatu zituen.
Horrexegatik Zaragozako taifak Grausen gaztelua erasotzea erabaki zuen. Zaragozako Al-Muqtadir erregeak berak defendetu zuen, Antso II.a Gaztelakoak zuzendutako armada txiki baten, tartean Rodrigo Díaz de Vivar izeneko zaldun gaztea zuena[4], laguntzaz. Guduan erregea hil zen.
Remiri bitan ezkondu zen:
1036an Bernardo Roger Foixkoaren alaba Gisberda ezkondu eta bost seme-alabak izan zituzten:
Gartzea, Iruñeko apezpikua
Antsa, Ermengol III.a Urgellekoa ezkondu zuena
Urraka, moja.
Aines Akitaniakoa ere ezkondu zuen baina ez zuten seme-alabarik izan.
Amuna izeneko maitalea ere bazuen, elkarrekin Antso Remiritz semea izan zuten, Ribagortzako kondea izan zena.
Wikimedia Commonsen badira fitxategi gehiago, gai hau dutenak: Remiri I.a Aragoikoa
↑ Sesma Muñoz, José Ángel, «El establecimiento de la monarquía aragonesa», La Corona de Aragón, Zaragoza, CAI (Mariano de Pano y Ruata Bilduma, 18), 2000, 19-29. orr. ISBN 84-95306-80-8.
↑ Montaner Frutos, Alberto, El Cid en Aragón, Zaragoza, CAI-Edelvives, 1998. ISBN 84-88305-75-3.
Antso III.a Nagusia Aragoiko kondea
1045-1063/9 Ondorengoa
Auñamendi: 124488
GEA: 10630
"https://eu.wikipedia.org/w/index.php?title=Remiri_I.a_Aragoikoa&oldid=6110179"(e)tik eskuratuta
1000ko hamarkadako jaiotzak